Odense Adresse-Contoirs Efterretninger, 1832-12-14
Krigsskuepladsen. J Belgien. - Siden den 4 d., da Jlden ogsaa aabnedes fra fransk Side, og indtil den 7de er ved Antverpen kjæmpet med afvexlende Held. Uagtet Løbegravene ved den idelige Regn fyldtes med Vand, og Fastiner maatte anbringes, for igjen at skaffe fast Bund, bleve Skandsekurvene alt den i d. bragte paa den første Parallel og Zikzak=Veien imellem Forterne Kiel og St. Laurent, under Fiendens bestandige Jld, fuldført. Hele Dagen den 3die anvendtes til, med største Anstrængelse igjen at istandsætte de næsten sjunkne Batterier, og det er næsten ubegribeligt, hvorledes Man saa kort Tid og paa sligt et Terrain kunde faae Kanonerne opstilte. Man tænke sig, at der allene vil udkræves 25,000 Faskiner og 40,000 Jordsække til at fylde Citadellets Grave, hvis det skulde komme til Bresche. Næsten var ogsaa Natten til den 4de alt Haab opgivet om at faae de 2 sidste Batterier besatte, og da 2 Kanoner, som Man ved Midnat vilde kjøre tvært over Marken, rullede ned i en Grav, blev ved den derved opkomne Allarm Fiendens Jld især rettet paa dette Punkt. Men desuagtet seirede den franske Armee over alle Hindringer, og da 120 Stykker Skyts (uden at regne en uhyre stor Mørser, som ventes fra Lüttich) vare bragte indi Batterierne, afsendtes Morgenen den 4 Decbr. en Parlamentair til Citadellet med en ny Opfordring til GeneralChasse; men et Kanonskud fra Fortet Montebello Kl. 11, hvorpaa fulgte en frygtelig Torden, betydede, at han havde givet et afslaaende Svar. Paa hele Linien fulgte nu Skud paa Skud, som Fienden besvarede med Eftertryk og med en Hagel af Bomber, da han især betjente sig af sine Mørsere. Den første Bulletin om Citadellets Beleiring er dateret: Hovedqvarteret Antverpen den 4 Decbr., Kl. 3 om Eftermiddagen. Kl. 11, 20 Minutter - hedder det blev Signalet til at begynde Jlden givet i Centrum, og strax bleve alle Batterier afmaskerede. De i Fortet Montebelle opstilte Stykker gave Jld paa Citadellet, som svarede lang somt. Kl. 3 var endnu intet Skud affyret paa Staden; imidlertid ere alle Forsigtighedsregler trufne og de belgiske Kanonerer staae ved deres Stykker, belavede paa med Kraft, at besvare mulige Angreb fra Citadellet. Den hollandske Flaade har (den 4de) heller ingen Bevægelser gjort a. De Franskes Jld var især rettet mod Forterne Kiel og St. Laurent, hvorfra Jlden ogsaa en Tidlang syntes at være bragt til Taushed. Saasnart Kanonaden var begyndt, bemærkede Vagtposten fra Domkirkens Taarn stor Uorden i Citadellet; Man saae Soldaterne løbe frem og tilbage og Officererne sysselsatte med at holde Orden; ogsaa saae Manet Huus at brænde, efter Andre stod Kasernen og Høemagazinet i lys Lue. Flere af de franske Bomber gik dog heelt over Citadellet og faldt i Scheldefloden, hvorved bemærkes, at de første Skud kun vare at betragte som Prøveskud. Det allerførste fra Fortet Montebello siges Marskal Gerard selv at have affyret. En Bombe faldt samme Dag saa tæt ved ham, at den overstænkede ham med Snavs. Man vidste ikke at forklare sig den svage Modstand, som vistes fra Citadellet, anderledes, end at Chasse enten vilde spare sine Kræfter til et mere beleiligt Øieblik, eller maaskee ligger det i hans Plan, at indrette sit Forsvar saaledes, at det kan blive indlysende, at Kongen af Holland kuns giver efter for Nødvendighed. Om General Chasse selv vare de besynderligste Rygter i Omløb. Saaledes har det været forsikret, at han alt var død for nogle Dage siden, og en Sergeant, som er taget til Fangenskab, skal have udsagt, at hverken han eller hans Kammerater i hele 10 Maaneder have seet Generalen, Natten til den 5te ophørte Jlden fra Citadellet og de Franske nøiedes med, at kaste Bomber indtil om Morgenen, da Batterierne igjen begyndte deres Jld. Om Aftenen blev Jlden fra Beleirernes Side endnu mere levende og vedvarede hele Natten til om Morgenen den 6te. Ogsaa fra Citadellets Side svaredes nu med fornyet Styrke, og de Beleirede gjorde om Aftenen et nyt Udfald, hvorved gaves Dræbte og Saarede paa begge Sider. J de sidste Dage vare flere Bygninger i Citadellet stukne i Brand, som det dog lykkedes Besætningen at faae slukket. Hollænderne affyrede og saa fra den over for Bolværket Toledo liggende Bastion, som Man holdt for demonteret, 2 Skraaeskud paa Fortet Montebello.